13. ข้อมูลทางการเงินที่สำคัญ

13.1 งบการเงิน

(1) สรุปรายงานการสอบบัญชี

ผู้สอบบัญชีของงบการเงินรวมและงบการเงินเฉพาะของบริษัทสำหรับปีสิ้นสุดวันที่ 31 ธันวาคม 2556
และ 31 ธันวาคม 2557 ได้แก่ นางสาววรรญา พุทธเสถียร ผู้สอบบัญชีรับอนุญาตทะเบียนเลขที่
4387 จากบริษัท เอส.เค.แอคเคาน์แต้นท์ เซอร์วิสเซส จำกัด

ผู้สอบบัญชีได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2556 และ 2557
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีที่แนบมานี้ของบริษัทและบริษัทย่อย และของเฉพาะบริษัท
และให้ความเห็นว่า งบการเงินรวมและงบการเงินเฉพาะบริษัท
แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม 2556 และ 2557
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีของบริษัทและบริษัทย่อย และของเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  สรุปฐานะการเงินและผลการดำเนินงาน

[]

[]

[]

[]

[]

[]

*หมายเหตุ ตามมติที่ประชุมคณะกรรมการบริษัท ครั้งที่ 1/2558 ณ วันที่ 27 กุมภาพันธ์ 2558
ที่ประชุมพิจารณาและมีมติอนุมัติเงินปันผลประจำปี 2557 โดยจ่ายปันผลเป็นหุ้นในอัตรา 2.5
หุ้นสามัญเดิม ต่อ 1 หุ้นปันผล รวมมูลค่าทั้งสิ้นไม่เกิน 119,216,213 บาท
หรือคิดเป็นอัตราจ่ายเงินปันผลเท่ากับ 0.40 บาท ต่อหุ้น
ทั้งนี้ในกรณีผู้ถือหุ้นรายใดมีเศษของหุ้นหลังการจัดสรรหุ้นปันผลแล้ว
บริษัทจะจ่ายเงินปันผลในส่วนของเศษหุ้นนี้ เป็นเงินสดให้แก่ผู้ถือหุ้นในอัตราหุ้นละ 0.40 บาท
และจ่ายปันผลเป็นเงินสดในอัตราหุ้นละ 0.0444444444 รวมเป็นเงินทั้งสิ้นไม่เกิน 13,246,246
บาท เพื่อรองรับภาษีหัก ณ ที่จ่าย ที่เกิดจากการจ่ายเงินปันผลเป็นหุ้นสามัญ
โดยผู้ถือหุ้นจะไม่ได้รับเงินในส่วนนี้ รวมเป็นการจ่ายปันผลจากผลการดำเนินงาน ตั้งแต่วันที่ 1
มกราคม 2557 ถึง 31 ธันวาคม 2557 ในอัตราหุ้นละ 0.4444444444 บาท หรือ
คิดเป็นจำนวนเงินทั้งสิ้นไม่เกิน 132,462,459 บาท
ซึ่งจะต้องได้รับการอนุมัติจากที่ประชุมสามัญผู้ถือหุ้นประจำปี 2558 วันที่ 24 เมษายน 2558
อีกครั้งหนึ่งจึงจะถือว่าอัตราการจ่ายเงินปันผลดังกล่าวได้รับอนุมัติ
โดยหากเงินปันผลดังกล่าวได้รับการอนุมัติจากที่ประชุมสามัญผู้ถือหุ้นประจำปี 2558
เงินปันผลประจำปี 2557 จะมีมูลค่ารวมในอัตราหุ้นละ 0.4444444444 บาท
โดยมีอัตราการจ่ายเงินปันผลเท่ากับร้อยละ 81.61

  14. การวิเคราะห์และคำอธิบายของฝ่ายจัดการ

คำอธิบายและการวิเคราะห์ฐานะการเงินและผลการดำเนินงาน

(1) ภาพรวมการดำเนินงานที่ผ่านมา

บริษัทดำเนินธุรกิจหลักผลิตรายการโทรทัศน์
โดยบริษัทจะซื้อเวลาจากทางสถานีเพื่อออกอากาศรายการและขายเวลาโฆษณาและโปรโมทสินค้าและบริการ
ในปี 2557
บริษัทมีรายการโทรทัศน์ออกอากาศทั้งที่ผลิตเพื่อออกอากาศเองและผลิตให้แก่บุคลากรภายนอกจำนวนทั้งหมด
12 รายการ ออกอากาศทางสถานีโทรทัศน์ช่อง 3 ช่อง 5 ช่อง 9 ได้แก่
รายการชิงร้อยชิงล้านซันชายเดย์, ชิงร้อยชิงล้าน ฮาฮอลิเดย์, คนอวดผี, แฟนพันธุ์แท้ 2014,
ตลก 6 ฉาก, ระเบิดเที่ยงแถวตรง, หนูน้อยกู้อิจู้, Identity ใครคือใคร, คุณพระช่วย,
ชิงช้าสวรรค์, My man can แฟนฉันเก่ง และไทยแลนด์ ก็อตทาเลนต์

นอกจากนี้ในเดือน ธันวาคม 2556 บริษัท ไทย บรอดคาสติ้ง จำกัด
ซึ่งเป็นบริษัทย่อยในเครือที่บริษัทถือหุ้นร้อยละ 100
ได้เข้าร่วมการประมูลใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ
และ ในวันที่ 13 มกราคม 2557 บริษัท ไทย บรอดคาสติ้ง จำกัด
ได้รับหนังสือแจ้งการเป็นผู้ชนะการประมูลใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ
ในหมวดหมู่ทั่วไปแบบความคมชัดปกติ ในราคา 2,355 ล้านบาท จากกสทช.
บริษัทเริ่มทดลองออกอากาศผ่านระบบ Digital TV ตั้งแต่วันที่ 1 เมษายน 2557
และเริ่มออกอากาศจริงวันที่ 25 พฤษภาคม 2557 โดยใช้ชื่อช่องว่า “ช่อง 1 WORKPOINT”
ซึ่งประกอบไปด้วย รายการวาไรตี้ เกมโชว์ การ์ตูน ข่าว ละครและรายการประกวดต่างๆ
ทั้งในประเทศและต่างประเทศ ทั้งผลิตเองและจ้างผลิต
โดยการขายโฆษณาในแต่ละช่วงจะมีทั้งขายเวลาโฆษณาและโปรโมทสินค้าและบริการ เช่าเวลา
และการขายแบบ Time Sharing
นับตั้งแต่เริ่มออกอากาศอย่างเป็นทางการภายใต้ใบอนุญาตช่องโทรทัศน์ภาคพื้นดินในระบบดิจิตอล
หมวดหมู่ทั่วไปแบบความคมชัดปกติ “ช่อง 1 WORKPOINT” มีเรตติ้งอยู่ในอันดับต้น ๆ จาก
จำนวนช่องดิจิตอลทีวีทั้งหมด
(รวมช่องอนาล็อกที่ออกอากาศคู่ขนานทั้งในระบบดิจิตอลและระบบอนาล็อก)
โดยภายหลังจากการออกอากาศในระยะเวลาเพียงไม่นาน “ช่อง 1 WORKPOINT”
ก้าวขึ้นมาเป็นช่องโทรทัศน์ที่มีเรตติ้งเป็นอันดับ 3 ของประเทศ
(รวมช่องอนาล็อกที่ออกอากาศคู่ขนานทั้งในระบบดิจิตอลและระบบอนาล็อก)
โดยรายการที่ได้รับความนิยมสูง ได้แก่ “ปริศนาฟ้าแลบ” “ชิงช้าสวรรค์ไมค์ทองคำ” และ
“สายลับจับแกะ” เป็นต้น

นอกเหนือจากธุรกิจรายการโทรทัศน์ดังกล่าวข้างต้นแล้ว
บริษัทยังได้ดำเนินธุรกิจอื่นที่ต่อเนื่องและสนับสนุนธุรกิจรายการโทรทัศน์ อาทิเช่น
ธุรกิจผลิตและตัดต่อภาพ (Animation) ธุรกิจภาพยนตร์ ธุรกิจละครเวทีและคอนเสิร์ต
และธุรกิจการรับจ้างจัดงาน

ในปี 2557 บริษัทมีรายได้รวมทั้งสิ้น 2,269.86 ล้านบาท เพิ่มขึ้น 83.93
ล้านบาทหรือเพิ่มขึ้นคิดเป็นร้อยละ 4 จากปี 2556 ซึ่งมีรายได้รวมทั้งสิ้น 2,185.93 ล้านบาท
และมีกำไรสุทธิส่วนที่เป็นของผู้ถือหุ้นบริษัทใหญ่ในปี 2557 เท่ากับ 20.82 ล้านบาท ลดลง 235.96
ล้านบาทหรือลดลงคิดเป็นร้อยละ 92 จากปี 2556
ซึ่งมีกำไรสุทธิส่วนที่เป็นของผู้ถือหุ้นบริษัทใหญ่เท่ากับ 256.78 ล้านบาท อัตรากำไรสุทธิในปี 2557
เท่ากับร้อยละ 1 ลดลงจากอัตรากำไรสุทธิในปี 2556 ซึ่งเท่ากับร้อยละ 12

(2) ผลการดำเนินงานที่ผ่านมาของแต่ละธุรกิจ

รายได้

บริษัทมีรายได้จากธุรกิจรวมสำหรับปี 2557 มูลค่า 2,161.79 ล้านบาท
ซึ่งรายได้ส่วนใหญ่ของบริษัทในปี 2557 มาจากธุรกิจรายการโทรทัศน์ นอกจากนี้
บริษัทยังมีรายได้อื่นๆ อีกจำนวน 55.49 ล้านบาท ทั้งนี้รายได้รวมทั้งสิ้น 2,269.86 ล้านบาท
เพิ่มขึ้น 83.93 ล้านบาทหรือเพิ่มขึ้นคิดเป็นร้อยละ 3.8 จากปี 2556 ซึ่งมีรายได้รวมทั้งสิ้น
2,185.93 ล้านบาท โดยมีรายละเอียดต่างๆดังนี้

โครงสร้างรายได้ หน่วย : พันบาท

  -------------------------------- ----------- -------- ----------- -------- ----------- --------
  รายได้                            2555        ร้อยละ    2556        ร้อยละ    2557        ร้อยละ

  รายได้จากธุรกิจผลิตรายการโทรทัศน์      1,672,682   77.37    1,726,100   78.96    1,776,073   78.25

  รายได้จากธุรกิจผลิตสิ่งพิมพ์             40,378      1.87     18,466      0.84     5,307       0.23

  รายได้จากการผลิตหรือตัดต่อภาพ         12,457      0.58     59,615      2.73     12,477      0.55

  รายได้เกี่ยวกับภาพยนตร์               66,262      3.07     28,800      1.32     21,740      0.96

  รายได้จากการจัดคอนเสิร์ตและละครเวที   49,730      2.30     13,594      0.62     -           -

  รายได้จากการรับจ้างจัดงาน            294,764     13.64    320,813     14.68    398,773     17.57

  รายได้อื่น                          25,517      1.18     18,539      0.85     55,486      2.44

  รายได้รวม                         2,161,790   100.00   2,185,927   100.00   2,269,856   100.00
  -------------------------------- ----------- -------- ----------- -------- ----------- --------

ธุรกิจผลิตรายการโทรทัศน์

รายได้จากรายการโทรทัศน์ ประกอบด้วย
รายได้จากการขายโฆษณาและโปรโมทสินค้าในช่วงเวลาของรายการโทรทัศน์ของบริษัทที่ออกอากาศในช่องโทรทัศน์อื่น
และ
รายได้จากการขายโฆษณาและโปรโมทสินค้าในช่วงเวลาของรายการโทรทัศน์ของบริษัทที่ออกอากาศในช่องโทรทัศน์ของบริษัท
โดยในปี 2557 บริษัทมีรายได้จากรายการโทรทัศน์รวมเท่ากับ 1,776.07 ล้านบาท เพิ่มขึ้นจากปี
2556 เท่ากับ 49.97 ล้านบาท หรือเพิ่มขึ้นคิดเป็นร้อยละ 3

  - รายได้จากรายการโทรทัศน์ของบริษัทที่ออกอากาศในช่องโทรทัศน์อื่น ในปี 2557 เท่ากับ
  1,164.31 ล้านบาท ลดลงจากปี 2556 เท่ากับ 320.27 ล้านบาท หรือลดลงคิดเป็นร้อยละ 22
  ทั้งนี้การลดลงของรายได้ดังกล่าว
  มีสาเหตุมาจากจำนวนรายการโทรทัศน์ของบริษัทที่ออกอากาศในช่องโทรทัศน์อื่นในปี 2557
  ลดลงจากปี 2556

  - รายได้จากรายการโทรทัศน์ของบริษัทที่ออกอากาศในช่องโทรทัศน์ของบริษัท ในปี 2557
  เท่ากับ 611.76 ล้านบาท เพิ่มขึ้นจากปี 2556 เท่ากับ 241.53 ล้านบาท
  หรือเพิ่มขึ้นคิดเป็นร้อยละ 153 โดยรายได้หลักในปี 2557
  มาจากผลการดำเนินงานของช่องโทรทัศน์ภาคพื้นดินในระบบดิจิตอล
  หมวดหมู่ทั่วไปแบบความคมชัดปกติ ซึ่งได้แก่ “ช่อง 1 WORKPOINT” โดย ในปี 2557 “ช่อง 1
  WORKPOINT” มีรายได้เท่ากับ 549.37 ล้านบาท
  (นับรวมรายได้จากผลการดำเนินงานที่ออกอากาศภายใต้ใบอนุญาตทีวีดาวเทียม ในช่วงไตรมาสที่
  1 ปี 2557 โดย “ช่อง 1 WORKPOINT” เริ่มออกอากาศอย่างเป็นทางการภายใต้ใบอนุญาต
  ช่องโทรทัศน์ภาคพื้นดินในระบบดิจิตอล หมวดหมู่ทั่วไปแบบความคมชัดปกติ ในระหว่างไตรมาส 2
  ปี 2557 ) ทั้งนี้ รายได้ “ช่อง 1 WORKPOINT” เพิ่มขึ้น 334.47 ล้านบาท จากปี 2556
  หรือเพิ่มขึ้นคิดเป็น ร้อยละ 156
  โดยมีสาเหตุหลักมาจากการเพิ่มขึ้นของอัตราการใช้พื้นที่สื่อโฆษณา (Utilization Rate)
  และราคาโฆษณาเฉลี่ยต่อนาทีเพิ่มขึ้นจากการปรับราคา

ธุรกิจสิ่งพิมพ์

ในปี 2557 บริษัทมีรายได้จากธุรกิจสิ่งพิมพ์ 5.31 ล้านบาท ลดลง 13.16 ล้านบาท
หรือลดลงคิดเป็นร้อยละ 71 เมื่อเทียบกับปี 2556 ซึ่งมีรายได้จากสิ่งพิมพ์ 18.47 ล้านบาท
ทั้งนี้รายได้สิ่งพิมพ์ลดลงเนื่องจากปี 2557
บริษัทได้หยุดการดำเนินธุรกิจการผลิตและจำหน่ายนิตยสารและมีการผลิตและจำหน่ายหนังสือพอคเก็ตบุ๊คลดลงสอดคล้องกับการชะลอตัวในภาพรวมของอุตสาหกรรม
โดยในภาพรวมการลงโฆษณาผ่านสื่อนิตยสารลดลงจาก 5,674 ล้านบาทในปี 2556 เป็น 4,721
ล้านบาทในปี 2557 หรือลดลงคิดเป็นร้อยละ 17

ธุรกิจผลิตหรือตัดต่อภาพ

ในปี 2557 บริษัทมีรายได้จากธุรกิจผลิตและตัดต่อภาพเคลื่อนไหว 12.48 ล้านบาท ลดลง 47.14
ล้านบาท หรือลดลงคิดเป็นร้อยละ 79 เมื่อเทียบกับปี 2556
ซึ่งมีรายได้จากธุรกิจผลิตและตัดต่อภาพเคลื่อนไหว 59.62 ล้านบาท
เนื่องจากบริษัทได้ลดสัดส่วนการผลิตรายการให้แก่บุคคลภายนอกลง
และเพิ่มสัดส่วนการผลิตรายการโทรทัศน์ในช่องโทรทัศน์ของบริษัทตามนโยบายธุรกิจและการลงทุน

ธุรกิจเกี่ยวกับภาพยนตร์

ในปี 2557 บริษัทมีรายได้เกี่ยวกับภาพยนตร์ 21.74 ล้านบาท ลดลง 7.06 ล้านบาท
หรือลดลงคิดเป็นร้อยละ 24 เมื่อเทียบกับปี 2556 ซึ่งมีรายได้เกี่ยวกับภาพยนตร์ 28.80 ล้านบาท
ทั้งนี้การลดลงดังกล่าวมีผลมาจากการลดลงของจำนวนภาพยนตร์เข้าฉาย โดยในปี 2556 นั้น
บริษัทมีภาพยนตร์เข้าฉาย 1 เรื่อง คือ Oh My Ghost คุณผีช่วย ในขณะที่ในปี 2557
บริษัทไม่มีการนำภาพยนตร์เข้าฉาย
แต่มีรายได้จากการรับจ้างผลิตภาพยนตร์ให้แก่บุคคลภายนอกเท่านั้น

ธุรกิจการจัดคอนเสิร์ตและละครเวที

ในปี 2557 บริษัทไม่มีรายได้จากธุรกิจการจัดคอนเสิร์ตและละครเวที ในขณะที่ในปี 2556
มีรายได้รวมจากการจัดคอนเสิร์ตและละครเวทีจำนวน 1 การแสดง มีมูลค่าเท่ากับ 13.59
ล้านบาท

ธุรกิจจากการรับจ้างจัดงาน

รายได้จากการรับจ้างจัดงาน ประกอบด้วย
รายได้จากการรับจ้างผลิตรายการโทรทัศน์และการจัดงาน Event ต่าง ๆ โดยในปี 2557 นั้น
บริษัทมีรายได้จากการรับจ้างจัดงานรวมทั้งสิ้น เท่ากับ 398.77 ล้านบาท เพิ่มขึ้น 77.96 ล้านบาท
จากปี 2556 หรือเพิ่มขึ้นคิดเป็นร้อยละ 24 ทั้งนี้
รายได้จากการรับจ้างจัดงานของบริษัทเพิ่มขึ้นเนื่องจาก บริษัทได้จัดงาน Event ขนาดใหญ่ซึ่งได้แก่
งาน 3 ช่า Carniwow ซึ่งจัดขึ้นใน 50 จังหวัดทั่วประเทศไทย นอกจากนี้
ยังได้ทยอยรับรู้รายได้จากงานบริหารจัดการอาคารแสดงประเทศไทยในงานมหกรรมโลก (The
Universal Exhibition Milano 2015 ITALY) ซึ่งบริษัทได้รับการแต่งตั้งจาก
กระทรวงเกษตรและสหกรณ์ ให้เป็นผู้บริหารจัดการ

รายได้อื่น

ในปี 2557 บริษัทมีรายได้อื่นรวมมูลค่า 55.49 ล้านบาท เพิ่มขึ้น 36.95
ล้านบาทหรือเพิ่มขึ้นคิดเป็นอัตราร้อยละ 199 เมื่อเทียบกับงวดเดียวกันปี 2556 ซึ่งมีรายได้อื่นรวม
18.54 ล้านบาท ทั้งนี้ รายได้อื่นของบริษัท ได้แก่ รายได้ค่าลิขสิทธิ์, รายได้จากการจัดหานักแสดง
และรายได้จากดอกเบี้ยรับ เป็นต้น

ต้นทุนการผลิต

ใน ปี 2557 นั้น บริษัทมีต้นทุนผลิตทั้งสิ้น 1,537.16 ล้านบาท เพิ่มขึ้น 196.74 ล้านบาท
หรือเพิ่มขึ้นคิดเป็นร้อยละ 15 จากปี 2556 ซึ่งมีต้นทุนผลิตเท่ากับ 1,340.42 ล้านบาท
โดยการเพิ่มขึ้นดังกล่าวนั้นมีสาเหตุหลักมาจากการเพิ่มขึ้นของต้นทุนในการดำเนินงาน “ช่อง 1
WORKPOINT” ซึ่งได้แก่ ค่าต้นทุนการผลิตรายการโทรทัศน์ ค่าใช้จ่ายเกี่ยวกับการออกอากาศ
ค่าตัดจำหน่ายใบอนุญาตประกอบกิจการโทรทัศน์ระบบดิจิตอล
และค่าตัดจำหน่ายลิขสิทธิ์ของรายการต่างประเทศ โดยต้นทุนต่าง ๆ ที่เพิ่มขึ้นนั้น
มีวัตถุประสงค์เพื่อให้รายการต่าง ๆ ใน “ช่อง 1 WORKPOINT” มีความหลากหลายและน่าสนใจ
อันจะส่งผลดีต่อความนิยมของผู้ชม ซึ่งเป็นปัจจัยสำคัญต่อการแข่งขันในอุตสาหรรม

ค่าใช้จ่ายในการขายและการบริหาร:

บริษัทมีค่าใช้จ่ายในการขายและบริหาร เท่ากับ 665.16 ล้านบาทในปี 2557 เพิ่มขึ้น 160.90
ล้านบาท หรือเพิ่มขึ้นคิดเป็นร้อยละ 32 จากปี 2556 ซึ่งมีค่าใช้จ่ายในการขายและบริหาร 504.26
ล้านบาท โดยการเพิ่มขึ้นดังกล่าว มีสาเหตุหลักมาจากการเพิ่มขึ้นของพนักงาน
เพื่อรองรับต่อการขยายงานของบริษัท

นอกจากนี้ ในปี 2557 บริษัทมีต้นทุนทางการเงิน เท่ากับ 40.36 ล้านบาท เพิ่มขึ้น 30.25
ล้านบาท จากปี 2556 หรือเพิ่มขึ้นคิดเป็นร้อยละ 30

โดยต้นทุนทางการเงินที่เพิ่มขึ้นนั้นมาจากค่าธรรมเนียมหนังสือค้ำประกันกับธนาคาร
สำหรับใบอนุญาตประกอบธุรกิจโทรทัศน์ในระบบดิจิตอล และดอกเบี้ยจ่ายจากเงินกู้ยืมธนาคาร
เพื่อใช้สำหรับชำระค่าใบอนุญาตประกอบธุรกิจในระบบดิจิตอล งวดที่ 1

กำไรสุทธิ

ในปี 2557 มีกำไรสุทธิส่วนที่เป็นของผู้ถือหุ้นบริษัทใหญ่ 20.82 ล้านบาท
เมื่อเปรียบเทียบกับผลการดำเนินงานงวดเดียวกันของปี 2556
ซึ่งมีกำไรสุทธิส่วนที่เป็นของผู้ถือหุ้นบริษัทใหญ่ 256.78 ล้านบาท ลดลง 235.96 ล้านบาท
หรือคิดเป็นอัตราการลดลงร้อยละ 92

(3) ฐานะทางการเงิน

สินทรัพย์ ส่วนประกอบของสินทรัพย์ และคุณภาพสินทรัพย์ 

ณ งวดบัญชีสิ้นสุดวันที่ 31 ธันวาคม 2557 บริษัทมีสินทรัพย์รวม 5,281.91 ล้านบาท เพิ่มขึ้นจำนวน
2,983.35 ล้านบาท หรือเพิ่มขึ้นคิดเป็นร้อยละ 130 จากสินทรัพย์รวมจำนวน 2,983.35 ล้านบาท
ณ งวดบัญชีสิ้นสุดวันที่ 31 ธันวาคม 2556
โดยมีสาเหตุหลักมาจากการเพิ่มขึ้นของสินทรัพย์ไม่หมุนเวียน อาทิเช่น
ใบอนุญาตให้ใช้คลื่นความถี่และประกอบกิจการโทรทัศน์ และที่ดิน อาคาร อุปกรณ์
ซึ่งบริษัทได้ลงทุนเพิ่มเติมเพื่อรองรับการเจริญเติบโตของธุรกิจ

สินทรัพย์ในปี 2557 ประกอบด้วยสินทรัพย์หมุนเวียนคิดเป็นสัดส่วนร้อยละ 27 ของสินทรัพย์รวม
ทั้งนี้สินทรัพย์หมุนเวียนที่สำคัญคือเงินสดและเงินฝากสถาบันการเงินและลูกหนี้การค้าซึ่งได้แก่
บริษัทตัวแทนโฆษณาซึ่งเป็นผู้ซื้อเวลาโฆษณาและการโปรโมทสินค้าและบริการในรายการโทรทัศน์ของบริษัทและหน่วยงานทั้งภาครัฐและเอกชนซึ่งเป็นผู้จัดจ้าง
บริษัทในการจัดงานและผลิตรายการโทรทัศน์ต่างๆ

สำหรับสินทรัพย์ไม่หมุนเวียน คิดเป็นสัดส่วนร้อยละ 73 ของสินทรัพย์รวม มีรายการที่สำคัญคือ ที่ดิน
อาคาร และอุปกรณ์สุทธิ ซึ่งเป็นสตูดิโอผลิตรายการและอาคารสำนักงานหลักของบริษัท
รวมถึงใบอนุญาตให้ใช้คลื่นความถี่และประกอบกิจการโทรทัศน์ ส่วนสินทรัพย์ไม่มีตัวตน ได้แก่
ค่าลิขสิทธิ์รายการ หนังสือ และโปรแกรมคอมพิวเตอร์ ซึ่งใช้ในธุรกิจของบริษัท

1. ลูกหนี้การค้าและลูกหนี้อื่น

โดย ณ งวดบัญชีสิ้นสุดวันที่ 31 ธันวาคม 2557 บริษัทมียอดลูกหนี้การค้าและลูกหนี้อื่นสุทธิเท่ากับ
473.11 ล้านบาท ลดลง 333.08 ล้านบาทจาก ณ งวดบัญชีสิ้นสุดวันที่ 31 ธันวาคม 2556
ซึ่งมีลูกหนี้การค้าและลูกหนี้อื่นสุทธิเท่ากับ 719.53 ล้านบาท หรือลดลงคิดเป็นร้อยละ 46
เนื่องจากบริษัทสามารถเรียกเก็บลูกหนี้ค่าผลิตรายการโทรทัศน์จากหน่วยงานราชการซึ่งมีมูลค่าสูงได้ทั้งหมดในปี
2557 ทั้งนี้ในปี 2557 บริษัทมีระยะเวลาเก็บหนี้เฉลี่ย 59.88 วัน ลดลงจากปี 2556
ซึ่งมีระยะเวลาเก็บหนี้เฉลี่ย 72.58 วัน

คุณภาพลูกหนี้การค้า

บริษัทมีการประเมินคุณภาพลูกหนี้การค้าแต่ละรายเพื่อปรับให้มูลค่าตามบัญชีของลูกหนี้สะท้อนมูลค่าทางเศรษฐกิจอย่างแท้จริง
โดย ณ งวดบัญชีสิ้นสุดวันที่ 31 ธันวาคม 2557 บริษัทมีการตั้งค่าเผื่อหนี้สงสัยจะสูญ 5.14 ล้านบาท
ลดลงจากปี 2556 ซึ่งเท่ากับ 9.66 ล้านบาท ทั้งนี้
บริษัทยังคงดำเนินการติดตามเพื่อให้ได้รับชำระจากลูกหนี้ที่บริษัทมีการตัดเป็นหนี้สูญหรือตั้งค่าเผื่อหนี้สงสัยจะสูญไปแล้ว

ณ งวดบัญชีสิ้นสุดวันที่ 31 ธันวาคม 2557 บริษัทมีลูกหนี้การค้าจัดชั้นตามอายุหนี้ ดังนี้

  หน่วย : พันบาท

[]

2. สินค้าคงเหลือ

สินค้าคงเหลือหลักของบริษัท ได้แก่ ต้นทุนการผลิตรายการโทรทัศน์
สิ่งพิมพ์ประเภทนิตยสารและพ็อคเก็ตบุ๊ค และงานระหว่างผลิตต่างๆ ซึ่ง ณ งวดบัญชีสิ้นสุดวันที่ 31
ธันวาคม 2557 บริษัทมีสินค้าคงเหลือรวม 140.86 ล้านบาท เพิ่มขึ้นจาก ณ งวดบัญชีสิ้นสุดวันที่ 31
ธันวาคม 2556 ซึ่งมีมูลค่าสินค้าคงเหลือเท่ากับ 81.22 ล้านบาท หรือเพิ่มขึ้นคิดเป็นร้อยละ 73
เกิดจากการเพิ่มขึ้นของงานระหว่างผลิตภาพยนตร์ แคทอ่ะแว้บ ที่มีกำหนดฉายในไตรมาส 1 ปี
2558 รวมถึงงาน “งานนิทรรศการอาคารแสดงประเทศไทย ในงานมหกรรมโลก The
Universal Exhibition Milano 2015, ITALY” ที่จะมีขึ้นในช่วงเดือนพฤษภาคม ถึง ตุลาคม
2558

3. เงินลงทุน

ณ งวดบัญชีสิ้นสุดวันที่ 31 ธันวาคม 2557 บริษัทมีเงินลงทุนในบริษัทย่อยและกิจการร่วมค้า ดังนี้

  หน่วย : ล้านบาท

+-------------------+-----------------+------------+-------+----------+
| บ                 | ประเภทกิจการ     | ลักษณ       | ทุนชำ  | สัดส่ว     |
| ริษัทย่อย/กิจการร่วมค้า |                 | ะความสัมพันธ์ | ระแล้ว | นเงินลงทุน |
+===================+=================+============+=======+==========+
| บริษัท เวิร์คพอยท์     | ผล              | ถือหุ้นทางตรง | 10.0  | 100%     |
| พับลิชชิ่ง จำกัด       | ิตและจำหน่ายสิ่งพิมพ์ |            |       |          |
+-------------------+-----------------+------------+-------+----------+
| บริษัท บ้านอิทธิฤทธิ์    | ผลิต             | ถือหุ้นทางตรง | 20.0  | 100%     |
| จำกัด              | หรือตัดต่อภาพเคลื่อน |            |       |          |
|                   | ไหวด            |            |       |          |
|                   | ้วยระบบคอมพิวเตอร์ |            |       |          |
+-------------------+-----------------+------------+-------+----------+
| บริษัท โต๊ะกลม       | รับผลิตรายการโทร  | ถือหุ้นทางตรง | 12.0  | 50%      |
| โทรทัศน์ จำกัด       | ทัศน์และจัดละครเวที |            |       |          |
+-------------------+-----------------+------------+-------+----------+
| บริษัท บั้งไฟ สตูดิโอ   | ผลิตรายการโทรทัศน์ | ถือหุ้นทางตรง | 0.20  | 60%      |
| จำกัด              |                 |            |       |          |
+-------------------+-----------------+------------+-------+----------+
| บริษัท เวิร์คพอยท์     | รับผลิตภาพยนตร์    | ถือหุ้นทางตรง | 30.0  | 100%     |
| พิคเจอร์ส จำกัด      |                 |            |       |          |
+-------------------+-----------------+------------+-------+----------+
| บริษัท กราว จำกัด    | รับจ้าง           | ถือหุ้นทางตรง | 2.00  | 60 %     |
|                   | ตัดต่อและบันทึกเสียง |            |       |          |
+-------------------+-----------------+------------+-------+----------+
| บริษัท กำกับการดี     | รับ              | ถือหุ้นทางตรง | 0.20  | 60 %     |
| จำกัด              | ผลิตรายการโทรทัศน์ |            |       |          |
+-------------------+-----------------+------------+-------+----------+
| บริษัท ซิกส์ดีกรี       | รับบริการถ่ายทำและ | ถือหุ้นทางตรง | 2.50  | 80 %     |
| โปรดักส์ชั่น จำกัด     | ให้เช่ากล้องโทรทัศน์ |            |       |          |
+-------------------+-----------------+------------+-------+----------+
| บริษัท แฟล็กชิป       | รับบริการจัดโฆษ    | ถือหุ้นทางตรง | 4.00  | 50 %     |
| เอ็นเทอร์           | ณาและประชาสัมพันธ์ |            |       |          |
|                   |                 |            |       |          |
| เทนเมนท์ จำกัด      |                 |            |       |          |
+-------------------+-----------------+------------+-------+----------+
| บริษัท ฟรีไซซ์        | ผ               | ถือหุ้นทางตรง | 100.0 | 50 %     |
| บรอดแคสติ้ง จำกัด    | ลิตรายการเคเบิ้ลทีวี |            |       |          |
+-------------------+-----------------+------------+-------+----------+
| บริษัท ดู เอ ดอท     | รับจ้างผลิต        | ถือหุ้นทางตรง | 3.75  | 99.96 %  |
| อาร์ต เมคเกอร์ จำกัด | รับจ้างอัด         |            |       |          |
|                   | บันทึกเสียง        |            |       |          |
+-------------------+-----------------+------------+-------+----------+
| บริษัท ไทย          | จัดทำ            | ถือหุ้นทางตรง | 2     | 99.97 %  |
| บรอดคาสติ้ง จำกัด    | สถานีโทรทัศน์ดาวเท |            | 62.50 |          |
|                   | ียมสถานีโทรคมนาคม |            |       |          |
+-------------------+-----------------+------------+-------+----------+
| บริษัท กรุงเทพ       | บร              | ถือหุ้นทางตรง | 15.00 | 99.96 %  |
| เอ็กซิบิชั่น จำกัด      | ิการรับจัดงานทุกชนิด |            |       |          |
|                   | ธุรกิจด           |            |       |          |
|                   | ้านบันเทิงทุกประเภท |            |       |          |
+-------------------+-----------------+------------+-------+----------+
| บริษัท สยามพิฆเนศ    | บร              | ถือหุ้นทางตรง | 61.00 | 99.94 %  |
| จำกัด              | ิหารจัดการโรงละคร |            |       |          |
|                   | โรงมหรสพ        |            |       |          |
|                   | ธุรกิจด           |            |       |          |
|                   | ้านบันเทิงทุกประเภท |            |       |          |
+-------------------+-----------------+------------+-------+----------+
| กิจการร่วมค้า        | ร่วมลงทุนเพื่อ      | ร่วม        | -     | 50 %     |
| ภาพยนตร์           | สร้างภาพยนตร์เรื่อง | ลงทุนทางตรง |       |          |
|                   |                 |            |       |          |
| เท่ง โหน่ง          | “เท่ง โหน่ง       |            |       |          |
| คนมาหาเฮีย         | คนมาหาเฮีย”      |            |       |          |
+-------------------+-----------------+------------+-------+----------+
| กิจการร่วมค้า        | ร่วมลงท          | ร่วม        | -     | 40 %     |
|                   | ุนเพื่อสร้างภาพยนตร์ | ลงทุนทางตรง |       |          |
| ภาพยนตร์โป๊ะแตก     | เรื่อง “โป๊ะแตก”   |            |       |          |
+-------------------+-----------------+------------+-------+----------+
| กิจการร่วมค้า        | ร่วมลงทุนเพื่อดำ    | ร่วม        | 14.00 | 50 %     |
| เวิร์คไร้ท์           | เนินกิจการรับจัดงาน | ลงทุนทางตรง |       |          |
|                   | ทั้งภายในประ      |            |       |          |
|                   | เทศและต่างประเทศ |            |       |          |
+-------------------+-----------------+------------+-------+----------+
| กิจการร่วมค้า        | ร่ว              | ร่วม        | 4.00  | 50 %     |
| เวิร์คพอยท์ เฟรชแอร์  | มลงทุนเพื่อดำเนินงา | ลงทุนทางตรง |       |          |
|                   | นกิจการจัดคอนเสิร์ต |            |       |          |
|                   | รับจ้างจัดงาน      |            |       |          |
|                   | จัดหาผู้สนับสนุน     |            |       |          |
|                   | แ               |            |       |          |
|                   | ละดำเนินกิจการอื่นๆ |            |       |          |
+-------------------+-----------------+------------+-------+----------+
| กิจการร่วมค้าภาพยนตร์ | ร่วมลงท          | ร่วม        | -     | 30 %     |
| WSS               | ุนเพื่อนสร้างภาพยนต์ | ลงทุนทางอ้อม |       |          |
|                   | เรื่อง “ สิ่งเล็กๆ   |            |       |          |
|                   | ที่เรียกว่ารัก”      |            |       |          |
+-------------------+-----------------+------------+-------+----------+

คุณภาพเงินลงทุน

บริษัทบันทึกเงินลงทุนในบริษัทย่อยโดยใช้วิธีราคาทุน (Cost Method)
เพื่อสะท้อนผลการดำเนินงานงบการเงินเฉพาะของบริษัท ทั้งนี้บริษัท กำกับการดี จำกัด
ปิดกิจการลงแล้วเมื่อเดือนเมษายน 2556 รวมถึง บริษัท บั้งไฟ สตูดิโอ จำกัด และบริษัท ดู เอ
ดอท อาร์ต เมคเกอร์ จำกัด ได้ปิดกิจการลงเมื่อเดือนธันวาคม 2557
โดยทั้งสามบริษัทกำลังอยู่ระหว่างการชำระบัญชี

4. เงินฝากประจำที่ติดภาระค้ำประกัน

ณ งวดบัญชีสิ้นสุดวันที่ 31 ธันวาคม 2557 บริษัทมีเงินฝากประจำที่ติดภาระค้ำประกันทั้งสิ้นจำนวน
97.89 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2556 ซึ่งมีมูลค่ารวมทั้งสิ้น
94.49 ล้านบาท
บริษัทมีเงินฝากประจำที่ติดภาระค้ำประกันเพื่อใช้เป็นหลักประกันในการทำสัญญาเช่าเวลาออกอากาศโทรทัศน์กับสถานีโทรทัศน์ซึ่งเป็นปกติของธุรกิจบริษัทที่จะเกิดขึ้นเป็นประจำในทุกปี

5. ที่ดิน อาคาร และอุปกรณ์

บริษัท มีที่ดิน อาคาร และอุปกรณ์ที่ใช้ในการดำเนินงานสุทธิ ณ งวดบัญชีสิ้นสุดวันที่ 31 ธันวาคม
2557 รวมมูลค่า 962.33 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2556
ซึ่งมีมูลค่า 686.33 ล้านบาท หรือเพิ่มขึ้นคิดเป็นร้อยละ 40
โดยสาเหตุมาจากบริษัทได้ลงทุนการก่อสร้างโรงละครเพื่อรองรับการเติบโตของธุรกิจคอนเสิร์ตและการแสดงในอนาคต

6. สินทรัพย์ไม่หมุนเวียนอื่น

สินทรัพย์ไม่หมุนเวียนอื่นของบริษัทประกอบด้วยค่าลิขสิทธิ์รายการต่างประเทศ หนังสือ
โปรแกรมคอมพิวเตอร์ รวมถึงใบอนุญาตให้ใช้คลื่นความถี่และประกอบกิจการโทรทัศน์
ซึ่งใช้ในธุรกิจของบริษัท ณ งวดบัญชีสิ้นสุดวันที่ 31 ธันวาคม 2557 มีมูลค่ารวมทั้งสิ้น 2,778.26
ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2556 ซึ่งมีมูลค่า 427.21 ล้านบาท
หรือเพิ่มขึ้นคิดเป็นร้อยละ 550
โดยสาเหตุมาจากการเพิ่มขึ้นของใบอนุญาตการให้บริการโทรทัศน์ในระบบดิจิตอล
ในหมวดความคมชัดปกติ และ
บริษัทได้ลงทุนเพิ่มเติมในการซื้อลิขสิทธิ์รายการต่างประเทศเพื่อรองรับการเติบโตของธุรกิจโทรทัศน์ในระบบดิจิตอล

สภาพคล่อง

1. กระแสเงินสด

ในปี 2557 บริษัทมีกระแสเงินสดจากกิจกรรมดำเนินงาน 859.00 ล้านบาท
กระแสเงินสดจากกิจกรรมการลงทุน -859.21
ล้านบาทโดยส่วนใหญ่เป็นเงินลงทุนเพื่อก่อสร้างโรงละครเพื่อใช้ในการดำเนินงานและเงินลงทุนค่าลิขสิทธิ์
รายการเพื่อรองรับการขยายตัวของธุรกิจโทรทัศน์ในระบบดิจิตอลของบริษัทที่จะเกิดขึ้นในอนาคตกระแสเงินสดจากกิจกรรมจัดหาเงินเท่ากับ
626.55 ล้านบาท
จากการเปลี่ยนแปลงของกระแสเงินสดดังกล่าวส่งผลให้บริษัทมีเงินสดและรายการเทียบเท่าเงินสด
ณ สิ้นปี 2557 เท่ากับ 914.62 ล้านบาท

2. อัตราส่วนสภาพคล่อง

ในปี 2557 และปี 2556 บริษัทมีอัตราส่วนสภาพคล่อง 1.28 เท่าและ 1.61 เท่า ตามลำดับ
อัตราส่วนสภาพคล่องกระแสเงินสดในปี 2557 เท่ากับ 0.95 เท่า เพิ่มขึ้นจากปี 2556 ซึ่งเท่ากับ
0.38 เท่า ระยะเวลาหมุนเวียนเงินสด (Cash Cycle) ในปี 2557 เท่ากับ 57.63 วัน
ลดลงจากปี 2556 ซึ่งเท่ากับ 65.99 วัน

แหล่งที่มาของแหล่งเงินทุน

แหล่งที่มาของเงินทุนที่ใช้ในการดำเนินงานและการลงทุนของบริษัทในปี 2557
มาจากกระแสเงินสดจากการดำเนินงาน โดยบริษัทมีกระแสเงินสดจากการดำเนินงาน 859.00
ล้านบาท และเงินกู้ยืมระยะสั้นจากสถาบันการเงิน 537.63 ล้านบาท

ณ งวดบัญชีสิ้นสุดวันที่ 31 ธันวาคม 2557 บริษัทมีอัตราส่วนหนี้สินต่อส่วนของผู้ถือหุ้น เท่ากับ 2.08
เท่า เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2556
ซึ่งมีอัตราส่วนหนี้สินต่อส่วนของผู้ถือหุ้นเท่ากับ 0.52 เท่า ทั้งนี้หนี้สินรวมของบริษัท ณ
งวดบัญชีสิ้นสุดวันที่ 31 ธันวาคม 2557 มีมูลค่าทั้งสิ้น 3,531.82 ล้านบาท เพิ่มขึ้นจาก ณ
งวดบัญชีสิ้นสุดวันที่ 31 ธันวาคม 2556 บริษัท มีหนี้สินรวม 762.93 ล้านบาท

หนี้สิน

ณ งวดบัญชีสิ้นสุดวันที่ 31 ธันวาคม 2557 บริษัทมีหนี้สินหมุนเวียนทั้งสิ้น 1,128.00 ล้านบาท
เพิ่มขึ้น 451.16 ล้านบาทหรือเพิ่มขึ้นคิดเป็นร้อยละ 66 จาก ณ งวดบัญชีสิ้นสุดวันที่ 31 ธันวาคม
2556 ซึ่งบริษัทมีหนี้สินหมุนเวียนทั้งสิ้น 676.85 ล้านบาท
ทั้งนี้หนี้สินหมุนเวียนเพิ่มขึ้นมีสาเหตุหลักมาจากการเพิ่มขึ้นของเงินกู้ยืมระยะสั้นจากสถาบันการเงินเพื่อใช้เป็นเงินทุนหมุนเวียนของกิจการ
รวมถึงรายได้รับล่วงหน้าจากรายได้สนับสนุนโครงการโรงละครเคแบงก์สยามพิฆเนศ
สยามสแควร์วัน งานสามช่า คาราบาว และภาพยนตร์แคทอ่ะแว้บ

หนี้สินไม่หมุนเวียนของบริษัทเพิ่มขึ้นจาก 86.08 ล้านบาท ณ งวดบัญชีสิ้นสุดวันที่ 31 ธันวาคม 2556
เป็น 2,403.82 ล้านบาท ณ งวดบัญชีสิ้นสุดวันที่ 31 ธันวาคม 2557 หรือเพิ่มขึ้นคิดเป็นร้อยละ
2,692 เนื่องจากในปี 2557
ทางบริษัทมีเจ้าหนี้ค่าใบอนุญาตให้ใช้คลื่นความถี่และประกอบกิจการโทรทัศน์
จากการประมูลใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ
ในหมวดหมู่ทั่วไปแบบความคมชัด และเงินกู้ยืมระยะยาวจากสถาบันการเงิน
ซึ่งใช้สำหรับการชำระค่าใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ
ในหมวดหมู่ทั่วไปแบบความคมชัด งวดที่ 1 และใช้สำหรับการชำระค่าก่อสร้างโรงละคร

ส่วนของผู้ถือหุ้น

ณ งวดบัญชีสิ้นสุดวันที่ 31 ธันวาคม 2557 บริษัทมีส่วนของผู้ถือหุ้นรวม 1,750.08 ล้านบาท เพิ่มขึ้น
214.45 ล้านบาท หรือเพิ่มขึ้นคิดเป็นร้อยละ 14 จาก ณ งวดบัญชีสิ้นสุดวันที่ 31 ธันวาคม 2556
ที่มีส่วนของผู้ถือหุ้นรวม 1,535.63 ล้านบาท
โดยการเพิ่มขึ้นดังกล่าวมีสาเหตุจากการเพิ่มทุนให้แก่ผู้ลงทุน 1 ราย แบบเฉพาะเจาะจง
มูลค่าเงินลงทุน 200 ล้านบาท ตามมติที่ประชุมสามัญผู้ถือหุ้น ประจำปี 2557 เมื่อวันที่ 11 เมษายน
2557

(4) ปัจจัยและอิทธิพลหลักที่อาจมีผลต่อผลการดำเนินงานหรือฐานะทางการเงินในอนาคต

1. การปรับผังรายการโทรทัศน์ของบริษัท

ตั้งแต่ 1 มกราคม 2558 บริษัทได้มีการย้ายรายการที่เคยออกอากาศในช่อง 5 และช่อง 9 ได้แก่
ตลกหกฉาก, ระเบิดเที่ยงแถวตรง, ชิงช้าสวรรค์, คุณพระช่วย, My man can, Identity
ใครคือใคร และคนอวดผี มายัง “ช่อง 1 WORKPOINT”

การปรับผังรายการดังกล่าวอาจส่งผลกระทบต่อผลประกอบการของบริษัทได้ อย่างไรก็ตาม
รายการข้างต้นเป็นรายการที่เป็นที่นิยม การย้ายมา “ช่อง 1 WORKPOINT”
ส่งผลให้เรตติ้งของช่องโตขึ้นอย่างมีนัยสำคัญ
อีกทั้งบริษัทยังไม่ต้องเสียค่าเช่าเวลาหรือส่วนแบ่งรายได้ในการออกอากาศให้แก่สถานีโทรทัศน์อื่นๆ
อีกด้วย

2. การลงทุนก่อสร้างโรงละคร

ปี 2557 บริษัทอยู่ในระหว่างการก่อสร้างโรงละคร โดยคาดว่าจะแล้วเสร็จในเดือนมีนาคม 2558
แม้ว่าการก่อสร้างโรงละครดังกล่าวจะมีมูลค่าสูง
แต่ถือเป็นการขยายธุรกิจคอนเสิร์ตและการแสดงที่สำคัญ ซึ่งต้องใช้เวลาในการสร้างฐานผู้ชม
อย่างไรก็ดีบริษัทมีประสบการณ์ในการทำคอนเสิร์ตที่ได้รับการตอบรับที่ดีจากผู้ชม
รวมถึงสถานที่ตั้งของโรงละครที่อยู่ใจกลางเมืองและมีรถโดยสารที่สามารถเดินทางไปมาได้สะดวกสบาย
อีกทั้งบริษัทยังสามารถจัดหาผู้สนับสนุนหลักสำหรับโรงละครเป็นที่เรียบร้อยแล้ว
จึงคาดว่าธุรกิจจากการบริการจัดการโรงละครจะเป็นอีกหนึ่งธุรกิจที่สร้างผลตอบแทนที่ดีให้กับบริษัท